CELEX: 32019D0242
Language: lt
Date: 2019-02-07 00:00:00
Title: 2019 m. vasario 7 d. Komisijos įgyvendinimo sprendimas (ES) 2019/242, kuriuo dėl priemonių, skirtų neleisti snukio ir nagų ligos virusui iš Alžyro, Libijos, Maroko ir Tuniso patekti į Sąjungą, iš dalies keičiamas Komisijos įgyvendinimo sprendimas (ES) 2017/675 (pranešta dokumentu Nr. C(2019) 768) (Tekstas svarbus EEE.)

11.2.2019   
               
               
                  LT
               
               
                  Europos Sąjungos oficialusis leidinys
               
               
                  L 39/16
               
            
         KOMISIJOS ĮGYVENDINIMO SPRENDIMAS (ES) 2019/242
         2019 m. vasario 7 d.
         kuriuo dėl priemonių, skirtų neleisti snukio ir nagų ligos virusui iš Alžyro, Libijos, Maroko ir Tuniso patekti į Sąjungą, iš dalies keičiamas Komisijos įgyvendinimo sprendimas (ES) 2017/675
         
            
               (pranešta dokumentu Nr. C(2019) 768)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
         atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinio patikrinimo organizavimą (2), ypač į jos 22 straipsnio 6 dalį,
         kadangi:
         
                     (1)
                  
                  
                     Direktyva 91/496/EEB nustatyti principai, reglamentuojantys iš trečiųjų šalių į Europos Sąjungą įvežamų gyvūnų veterinarinius patikrinimus. Direktyva 97/78/EB nustatyti principai, reglamentuojantys iš trečiųjų šalių į Sąjungą įvežamų produktų veterinarinius patikrinimus. Šiose abiejose direktyvose nustatytos priemonės, kurias gali priimti Komisija, jei būtų nustatyta didelę grėsmę gyvūnų ar visuomenės sveikatai galinčios kelti ligos atvejų arba ji imtų plisti trečiosios šalies teritorijoje, arba atsirastų kitų svarbių gyvūnų sveikatai pavojingų priežasčių;
                  
               
                     (2)
                  
                  
                     Komisijos įgyvendinimo sprendimas (ES) 2017/675 (3) su pakeitimais, padarytais Komisijos įgyvendinimo sprendimais (ES) 2017/887 (4) ir (ES) 2018/489 (5), buvo priimtas po snukio ir nagų ligos protrūkių Alžyre ir Tunise; juo buvo nustatytos Sąjungos lygmens apsaugos priemonės, kurias rengiant atsižvelgta į snukio ir nagų ligos viruso gebėjimą išlikti aplinkoje ir galimus jo perdavimo būdus;
                  
               
                     (3)
                  
                  
                     tomis priemonėmis numatytas tinkamas gyvuliams skirtų transporto priemonių ir laivų, atvykstančių į Sąjungos teritoriją iš Alžyro ir Tuniso (tiesiai arba tranzitu per bet kurią kitą šalį), išvalymas ir dezinfekcija, nes tai yra geriausias būdas sumažinti pavojų, kad virusas sparčiai išplis didelėje teritorijoje;
                  
               
                     (4)
                  
                  
                     dėl snukio ir nagų ligos susidariusi padėtis Libijoje yra neaiški, o pirminiai 2018 m. spalio 19 d. laboratorinio diagnozavimo dėl įtariamo atvejo rezultatai, atrodo, yra teigiami dėl SAT serotipo. Serotipas vis dar nustatomas. Marokas taip pat pranešė apie nenustatyto serotipo snukio ir nagų ligos protrūkį;
                  
               
                     (5)
                  
                  
                     kadangi dėl snukio ir nagų ligos Libijoje ir Maroke kyla didelis pavojus Sąjungos gyvulių populiacijai, tos pačios apsaugos priemonės, taikomos Alžyrui ir Tunisui, taip pat turėtų būti taikomos Libijai ir Marokui;
                  
               
                     (6)
                  
                  
                     panašiai kaip Alžyro ir Tuniso atveju, tos priemonės turėtų būti taikomos visoms gyvuliams skirtoms transporto priemonėms iš Libijos ir Maroko, net ir tuo atveju, kai jos atvyksta į Sąjungos teritoriją tranzitu per bet kurią trečiąją šalį;
                  
               
                     (7)
                  
                  
                     be to, Alžyras ir Tunisas pranešė apie naujus snukio ir nagų ligos protrūkius;
                  
               
                     (8)
                  
                  
                     šiuo metu Įgyvendinimo sprendimas (ES) 2017/675 su pakeitimais, padarytais Įgyvendinimo sprendimu (ES) 2018/489, taikomas iki 2019 m. birželio 30 d. Todėl šiame sprendime nustatytų priemonių taikymo trukmė turėtų būti tokia, kad būtų galima visapusiškai įvertinti snukio ir nagų ligos raidą nukentėjusiose vietovėse;
                  
               
                     (9)
                  
                  
                     kadangi dėl snukio ir nagų ligos Alžyre, Libijoje, Maroke ir Tunise susidariusi padėtis tebėra neaiški, o į tas šalis iš ES valstybių narių eksportuojama nemažai gyvų galvijų siuntų, tikslinga pratęsti nustatytų priemonių galiojimo trukmę;
                  
               
                     (10)
                  
                  
                     todėl Įgyvendinimo sprendimas (ES) 2017/675 turėtų būti atitinkamai iš dalies pakeistas;
                  
               
                     (11)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2017/675 iš dalies keičiamas taip:
            
                        1.
                     
                     
                        pavadinimas pakeičiamas taip:
                        „dėl priemonių, skirtų neleisti snukio ir nagų ligos virusui iš Alžyro, Libijos, Maroko ir Tuniso patekti į Sąjungą“;
                     
                  
                        2.
                     
                     
                        2 straipsnio 1 dalyje ir 3 straipsnio 1 dalyje žodžiai:
                        „iš Alžyro ir Tuniso (tiesiai arba tranzitu per bet kurią kitą trečiąją šalį)“
                        pakeičiami žodžiais:
                        „iš Alžyro, Libijos, Maroko ir Tuniso (tiesiai arba tranzitu per bet kurią kitą trečiąją šalį)“;
                     
                  
                        3.
                     
                     
                        3 straipsnio 2 dalyje žodžiai „į Alžyrą ir Tunisą“ pakeičiami žodžiais „į Alžyrą, Libiją, Maroką ir Tunisą“, o 4 straipsnyje žodžiai „iš Alžyro ir Tuniso“ pakeičiami žodžiais „iš Alžyro, Libijos, Maroko ir Tuniso“;
                     
                  
                        4.
                     
                     
                        5 straipsnyje nurodyta taikymo data pakeičiama į „2019 m. gruodžio 31 d.“;
                     
                  
                        5.
                     
                     
                        I priedo pavadinime ir II priedo pavadinime žodžiai:
                        „iš Alžyro ir Tuniso (tiesiai arba tranzitu per bet kurią kitą trečiąją šalį)“
                        pakeičiami žodžiais:
                        „iš Alžyro, Libijos, Maroko ir Tuniso (tiesiai arba tranzitu per bet kurią kitą trečiąją šalį)“.
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. vasario 7 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 268, 1991 9 24, p. 56.
         
            (2)  OL L 24, 1998 1 30, p. 9.
         
            (3)  2017 m. balandžio 7 d. Komisijos įgyvendinimo sprendimas (ES) 2017/675 dėl priemonių, skirtų neleisti snukio ir nagų ligos virusui iš Alžyro ir Tuniso patekti į Sąjungą (OL L 97, 2017 4 8, p. 31).
         
            (4)  2017 m. gegužės 22 d. Komisijos įgyvendinimo sprendimas (ES) 2017/887 dėl priemonių, skirtų neleisti snukio ir nagų ligos virusui iš Tuniso patekti į Sąjungą, kuriuo iš dalies keičiamas Įgyvendinimo sprendimas (ES) 2017/675 (OL L 135, 2017 5 24, p. 25).
         
            (5)  2018 m. kovo 21 d. Komisijos įgyvendinimo sprendimas (ES) 2018/489, kuriuo iš dalies keičiamas Sprendimas (ES) 2017/675 dėl priemonių, skirtų neleisti snukio ir nagų ligos virusui iš Alžyro ir Tuniso patekti į Sąjungą (OL L 81, 2018 3 23, p. 20).